# Månedsbrev for juni 2017 Bilderesultat for småkryp

### Mai

Vår/Småkryp

Gjennom mai måned har vi kommet godt i gang med temaet vårt vår/småkryp. Barna kjenner godt til eventyret: Den lille larven Aldrimett og synes det er et veldig kjekt eventyr. Spesielt kjekt er det når larven spiser så mye mat at den får vondt i magen, da sier alle barna “ao ao, magen min”.

I mai har vi prioritert å være mye ute og på turer i nærmiljøet. Vi har blant annet vært på flere turer hvor vi tok med oss bøtte og spade og gikk på meitemark-jakt. Vi leitet både i jorden og under steiner, der småkryp trives godt. Både de yngste og de eldste har vært på turer hvor vi lette etter småkryp. Vi har også vært på fellesturer hvor vi har funnet meitemark, edderkopp, larve og snegler. Vi ser at barna synes dette temaet er veldig gøy. De graver sammen med oss og ser etter alt som beveger seg i jorda. Som dere sikkert har sett, lagde vi et terrarium som vi hadde lagvis jord og sand oppi. Dette for å se hvordan meitemarken blander sand og jord, og se gangene meitemarken lager.

På Mandag var Adrian, Isaaq, Teja og Frida på tur sammen med Mona, turen gikk til en liten damm i nærheten hvor de fant mange rumpetroll. Rumpetrollene tok de med seg tilbake til barnehagen og vi skal følge utviklingen rumpetroll blir til frosk. Vi har kjøpt inn fiskemat og flyttet rumpetrollene over i en større boks, nå gleder vi oss til de slipper halen og blir til små frosker. Ta gjerne en titt dere også, kjekt å følge med og snakke med barna om denne utviklingen.

16.mai var dagen vi feiret 17.mai her i barnehagen. Dagen begynte med at hele barnehagen gikk et lite 17.mai tog. Det var kjekt å se alle barna vifte med flagget sitt og synge sangene vi hadde øvd på i samlingene. Vi vil takke alle foreldre som var å så på toget og ble med å gikk i toget. Etter toget hadde vi ulike aktiviteter ute for barna. Vi hadde blant annet sykkelløp, potetløp, svampkasting og sekkeløp. Etter aktivitetene var det pølse i brød som sto på menyen. Det så ut som alle barna hadde en kjekk 17.mai feiring. Ekstra stas var det når vi fikk is til fruktmåltidet.

### JuniRelatert bilde

Vår/Småkryp

I juni fortsetter vi med samme tema, og vi gleder oss til å fordype oss enda mer i temaet. Vi har mange kjekke aktiviteter planlagt for barna og ser frem til en fin juni måned.

Vi vil ha de samme nøkkelordene og sangene som sist måned og fortsette med eventyret: Den lille larven Aldrimett. Vi skal som forrige måned prioritere å være mye ute i naturen, og har derfor satt opp slik at alle barna skal gå på tur 2 ganger i uken. En tur som er aldersinndelt og en felles tur med hele barnegruppen.

I juni vil vi også ha en Den lille larven Aldrimett fest sammen med barna, som en avslutning på temaet. Vi vil da spise alt det som larven Aldrimett spiser i eventyret. Dette gleder vi oss til. Vi vil også ha en liten avslutningsfest for de som skal over på stor avdeling til høsten.

Vi har mye å glede oss til i juni: følge med på utviklingen til rumpetrollene, slippe meitemarkene fri etter at de har bodd hos oss nå i et par uker, være mye på taket og se plantene vokse, gå turer, lille larven Aldrimett fest og ellers ha det veldig kjekt sammen siste måned før sommeren begynner.

### Nøkkelord Bilderesultat for småkryp

|  |
| --- |
| * Jord * Blad * Vår * Frø * Grønn * Meitemark * Larve * Sommerfugl * Edderkopp * Maur * Rumpetroll * Frosk |

### Sanger

|  |
| --- |
| * Lille petter edderkopp * Lille larven Aldrimett * Blomster små * Jeg gikk en tur på stien * Så rart |

### Bilderesultat for den lille larven aldrimett

### Eventyr

Den lille larven Aldrimett av. Eric Carle

### Relatert bilde

### Bursdager i juni:

03.06: Adrian fyller 3 år

18.06: Theodor fyller 3 år

### Viktige datoer:

05.06 - 2.pinsedag / stengt

07.06 - Sommerfest kl. 16:00 / Fau

### Varmmat i juni:

Torsdag 01.06: Fiskepinner m/bernaise, grønnsaker og ris

Onsdag 07.06: Lapskaus

Torsdag 08.06: Tomatsuppe m/egg og makaroni

Tirsdag 13.06: Fiskekaker i pitabrød m/salat

Torsdag 15.06: Fiskeboller m/hvit saus, potet og grønnsaker

Tirsdag 20.06: Pasta bolognese

Torsdag 22.06: Fiskekaker m/brun saus, potet og grønnsaker

Tirsdag 28.06: Fiskepinner m/bernaise, grønnsaker og ris

Torsdag 29.06: Tomatsuppe m/egg og makaroni

Hilsen

Kristin, Lene, Mona og Therese